pythainlp/thaigov-v2-corpus-22032023 huggingface dataset:
วันจันทร์ที่ 2 สิงหาคม 2564
บริษัท ขนส่ง จำกัด แจ้งหยุดเดินรถทุกเส้นทางชั่วคราว ตั้งแต่วันที่ 3 สิงหาคม 2564 เป็นต้นไป
จนกว่าจะมีประกาศคำสั่งเปลี่ยนแปลง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า เพื่อให้สอดคล้องกับคำสั่งของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในการขยายเวลาบังคับใช้มาตรการสำหรับพื้นที่ควบคุมสูงสุดและเข้มงวด จนถึงวันที่ 31 สิงหาคม 2564 เพื่อลดและจำกัดการเคลื่อนย้ายการเดินทาง และควบคุมสถานการณ์การแพร่ระบาด
บขส. จึงขอแจ้งหยุดให้บริการเดินรถเส้นทางภาคเหนือ ภาคตะวันออกเฉียงเหนือและภาคตะวันออก และภาคใต้ ทุกเส้นทางชั่วคราว ตั้งแต่วันที่ 3 สิงหาคม 2564 เป็นต้นไป หรือจนกว่าจะมีประกาศคำสั่งเปลี่ยนแปลง ทั้งนี้ผู้โดยสาร บขส. ที่ซื้อตั๋วเดินทางล่วงหน้าในช่วงเวลาที่ บขส. หยุดเดินรถ สามารถติดต่อขอคืนตั๋ว หรือเลื่อนการเดินทางได้จนถึงสิ้นปี 2564 ณ ช่องจำหน่ายตั๋วของ บขส. ทั่วประเทศ ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ สอบถามข้อมูลเพิ่มเติมโทร Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า ในส่วนของบริการรับ - ส่งพัสดุภัณฑ์ “One day One night ส่งของทั่วไทยรับได้วันเดียว” บขส. ยังเปิดให้บริการตามปกติ ตั้งแต่เวลา 05.00 - 19.30 น. ในเส้นทาง กรุงเทพฯ - เชียงใหม่ กรุงเทพฯ - แม่สาย กรุงเทพฯ - อุบลราชธานี กรุงเทพฯ - นครพนม กรุงเทพฯ - หนองคาย กรุงเทพฯ - ภูเก็ต กรุงเทพฯ - ตรัง และกรุงเทพฯ - หาดใหญ่ ผู้ใช้บริการสามารถสอบถามข้อมูลเพิ่มเติมได้ที่ ศูนย์รับ - ส่งพัสดุภัณฑ์ (จตุจักร) โทร 095-890-1687 และ 02-537-8480
วันอังคารที่ 10 สิงหาคม 2564
"ระดมกำลัง ส่งพลังใจ…มอบเครื่องมือแพทย์ อุปกรณ์ที่จำเป็น ช่วยผู้ป่วยโควิด-19"
พลเอก ณัฐ อินทรเจริญ ปลัดกระทรวงกลาโหม เป็นประธานในกิจกรรมการมอบอุปกรณ์ทางการแพทย์ และสิ่งของจำเป็นให้กับเจ้าหน้าที่และผู้ป่วย ณ ศูนย์พักคอยเพื่อส่งต่อ เขตพระนคร กรุงเทพฯ
เพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด 19 ในพื้นที่และชุมชนต่างๆ ในกรุงเทพมหานคร ได้แก่ สถานีกาชาด 3 สุขุมาลอนามัย ศูนย์บริการสาธารณสุข 3 สะพานมอญ และศูนย์บริการสาธารณสุข 9 ประชาธิปไตย ในการรักษาผู้ป่วยโควิด-19 ต่อไป
โดยอุปกรณ์ทางการแพทย์ และสิ่งของจำเป็น ประกอบด้วย อุปกรณ์ทางการแพทย์ ได้แก่ ชุด Personal Protective Equipment (PPE) ชุด Chlorinated polyethylene Equipment(CPE) เครื่องวัดออกซิเจน (แบบปลายนิ้ว) ถุงมือยาง Alcohol 95% ฯลฯ และเครื่องอุปโภคบริโภค ได้แก่ ผ้าอ้อมสำเร็จรูปสำหรับเด็ก นมผงเด็ก น้ำเปล่า ปลากระป๋อง ไข่ไก่สด ข้าวสาร บะหมี่กึ่งสำเร็จรูป เป็นต้น โดยทั้งหมดนี้ จะช่วยลดภาระค่าใช้จ่ายด้านค่าอาหารของประชาชนที่อยู่ในพื้นที่
สำหรับศูนย์พักคอยวัดอินทรวิหาร (Community Isolation) นี้เป็นศูนย์ฯ ที่พระโสภณธรรมวงศ์ เจ้าอาวาสวัดอินทรวิหาร พระอารามหลวงได้ร่วมกับประธานชุมชนจัดตั้งขึ้นโดยใช้อาคารปฏิบัติธรรมเฉลิมพระเกียรติ 5 ชั้น ภายในวัดให้เป็นสถานที่ให้ผู้ป่วยโควิด - 19 เดินทางจากบ้านมาพักคอย เพื่อส่งต่อโรงพยาบาลหลักหรือโรงพยาบาลสนามของกรุงเทพมหานคร มีทีมแพทย์และพยาบาลประจำศูนย์คอยดูแล สามารถรองรับผู้ป่วยได้ จำนวน 200 เตียง เพื่อรองรับพระภิกษุที่มีอาการดีขึ้นก่อนกลับจาก โรงพยาบาลสงฆ์ ผู้ป่วยที่ไม่มีอาการ(สีเขียว) ซึ่งปัจจุบัน มียอดผู้ป่วยสะสมตั้งแต่เปิดศูนย์ฯ จำนวนทั้งสิ้น 538 ราย สำหรับชุมชนโดยรอบบริเวณนี้ มีจำนวน 200 ครัวเรือน ส่วนใหญ่ประสบปัญหาการตกงานจากโควิด - 19 ทำให้ไม่สามารถออกไปประกอบอาชีพได้หลังมีมาตรการล็อกดาวน์ประกอบกับประชาชนบางส่วนต้องกักตัวที่บ้านและมาเข้ารับการพักคอยในศูนย์ฯ
วันเสาร์ที่ 17 กรกฎาคม 2564
ดีอีเอส ร่วมประชุมผู้แทน AMCHAM พร้อมเชิญ บริษัทชั้นนำด้านเทคโนโลยีดิจิทัล มาลงทุนในเขต Digital Park ของไทย
ดีอีเอส ร่วมประชุมผู้แทน AMCHAM พร้อมเชิญ บริษัทชั้นนำด้านเทคโนโลยีดิจิทัล มาลงทุนในเขต Digital Park ของไทย
เมื่อวันที่16กรกฎาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้เข้าร่วมประชุมกับสมาชิกสภาหอการค้าอเมริกันในประเทศไทย(AMCHAM)ผ่านระบบการประชุมทางไกลพร้อมได้ร่วมบรรยายในหัวข้อ“Overcoming COVID-19 Through Digital Transformation”โดยการประชุมดังกล่าวมีผู้แทนAMCHAMในประเทศไทยและผู้แทนบริษัทอเมริกัน
เข้าร่วมกว่า96คน ในโอกาสนี้นายชัยวุฒิธนาคมานุสรณ์ได้แสดงความยินดีต่อการสร้างความร่วมมือกับบริษัทอเมริกันในสาขาที่ทั้งสองฝ่ายมีความสนใจร่วมกันพร้อมทั้งได้เชิญชวนให้บริษัทด้านเทคโนโลยีดิจิทัลมาลงทุนในเขตDigital Parkของไทยอีกด้วย
ในช่วงต่อมานางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยหน่วยงานที่เกี่ยวข้องอาทิสศด.สคส.และสกมช.ได้เข้าร่วมการประชุมAMCHAM Roundtable Meetingเพื่อหารือภาคเอกชนอเมริกันในเรื่องการเสริมสร้างทักษะดิจิทัลกฎหมายการคุ้มครองข้อมูลส่วนบุคคลและการรักษาความมั่นคงปลอดภัยไซเบอร์เมืองอัจฉริยะและเศรษฐกิจสร้างสรรค์ทั้งนี้ประเทศไทยยินดีและเปิดกว้างที่จะต้อนรับการลงทุนในไทยของภาคเอกชนจากสหรัฐอเมริกา
************
วันเสาร์ที่ 23 ตุลาคม 2564
โฆษกรัฐบาลลงพื้นที่ภูเก็ตแซนด์บ็อกซ์  ดูความพร้อมต่อยอดเปิดประเทศ บรรยากาศคึกคักทั้งชาวไทยและต่างชาติ มั่นใจสร้างรายได้ให้ประเทศ ย้ำ “นายกฯ” เดินมาถูกทาง
โฆษกรัฐบาลลงพื้นที่ภูเก็ตแซนด์บ็อกซ์ ดูความพร้อมต่อยอดเปิดประเทศ บรรยากาศคึกคักทั้งชาวไทยและต่างชาติ มั่นใจสร้างรายได้ให้ประเทศ ย้ำ “นายกฯ” เดินมาถูกทาง สร้างสมดุลรักษาโควิดและเปิดทำมาหากิน ชาวบ้านฝากขอบคุณ “นายกฯ” เติมเงินคนละครึ่งเพิ่มอีก 1,500 บาท
วันที่ 23 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ในช่วงวันหยุดที่ผ่านมา ตนได้เดินทางไปที่จังหวัดภูเก็ต บรรยากาศการท่องเที่ยวจังหวัดภูเก็ตกลับมาคึกคักมากตามโครงการภูเก็ตแซนด์บ็อกซ์ ตั้งแต่ท่าอากาศยานนานาชาติภูเก็ตสังเกตเห็นได้ว่ามีจำนวนนักท่องเที่ยวทั้งชาวไทยและชาวต่างประเทศเดินทางเข้ามาใช้บริการเพิ่มขึ้น ทั้งขาเข้าและขาออกด้วย ขณะเดียวกัน เมื่อสำรวจบรรยากาศโดยรอบแหล่งท่องเที่ยวสำคัญของจังหวัดภูเก็ต พบเห็นกิจการร้านค้า กลับมาเปิดให้บริการเกือบในระดับปกติด้วย จากการลงไปพูดคุยสอบถามกับผู้ประกอบการรายย่อย พ่อค้า-แม่ค้า ฝากขอบคุณรัฐบาลที่ให้ “ภูเก็ต” เป็นจังหวัดนำร่องในการเปิดประเทศ รวมทั้งยังได้ฝากขอบคุณนายกรัฐมนตตรีที่ยังมีมาตรการช่วยเหลือผู้มีรายได้น้อย ล่าสุดรัฐบาลเพิ่มเงินในโครงการคนละครึ่งเพิ่มอีก 1,500 บาท สนับสนุนการใช้จ่ายในช่วงสองเดือนสุดท้ายปลายปีด้วย ทั้งนี้ การท่องเที่ยวแห่งประเทศไทยรายงานว่า จำนวนนักท่องเที่ยวภายใต้โครงการภูเก็ตแซนด์บ็อกซ์ ตั้งแต่วันที่ 1-21 ตุลาคม นี้ สะสม 113 วัน จำนวน 53,120 คน มียอดเงินใช้จ่ายแล้วกว่า 3,192 ล้านบาท
โฆษกประจำสำนักนายกรัฐมนตรี กล่าวว่า นายกรัฐมนตรียังได้ลงนามคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 18/2564 เรื่อง พื้นที่นำร่องด้านการท่องเที่ยวตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 เพิ่มจังหวัดพื้นที่นำร่องด้านการท่องเที่ยว 17 จังหวัด เริ่ม 1 พฤศจิกายน นี้ รวมทั้ง ศบค. ออกข้อกําหนด ฉบับที่ 36 ยกเลิกการห้ามออกนอกเคหสถาน หรือ “ยกเลิกเคอร์ฟิว” ในพื้นที่นําร่องด้านการท่องเที่ยว ในพื้นที่ควบคุมสูงสุดและเข้มงวด มีผลตั้งแต่เวลา 23.00 น. ของวันที่ 31 ตุลาคม นี้ ซึ่งจะส่งผลบวกต่อบรรยากาศทั้งการ “เปิดประเทศ” และการท่องเที่ยวภายในประเทศ อย่างไรก็ตาม ศบค. ยังคงห้ามจัดกิจกรรมที่มีความเสี่ยงต่อการแพร่โรคในพื้นที่นำร่องด้านการท่องเที่ยว รวมทั้งสถานบันเทิง ผับ บาร์ คาราโอเกะ ยังคงปิดให้บริการ ระหว่างนี้ รอให้หน่วยงานและผู้ประกอบการเตรียมความพร้อมเพื่อผ่อนคลายมาตรการต่อไป
“โครงการภูเก็ตแซนด์บ็อกซ์ และเปิดประเทศ และเพิ่มที่นำร่องด้านการท่องเที่ยว 1 พ.ย. นี้ นายกรัฐมนตรีมีความตั้งใจสร้างโอกาสด้านการท่องเที่ยว เพื่อพี่น้องประชาชน เอกชน สามารถกลับมาทำมาหากิน เปิดกิจการได้อีกครั้ง สิ่งสำคัญทุกคนต้องช่วยกันปฏิบัติตามมาตรการควบคุมโรคอย่างเคร่งครัด” โฆษกประจำสำนักนายกรัฐมนตรี กล่าว
วันพุธที่ 27 เมษายน 2565
(ภาพข่าว) สธ. ร่วมภาคีเครือข่าย พัฒนาระบบการให้คำปรึกษาและกลไกพัฒนาศักยภาพผู้ปฏิบัติงานด้านคุ้มครองเด็ก
นพ.เกียรติภูมิ วงศ์รจิต ปลัดกระทรวงสาธารณสุข ร่วมกับภาคีเครือข่าย แถลงข่าวเปิดโครงการพัฒนาระบบการให้คำปรึกษาและกลไกพัฒนาศักยภาพผู้ปฏิบัติงานด้านการคุ้มครองเด็กของกระทรวงสาธารณสุขและเครือข่ายพัฒนาระบบการให้คำปรึกษา พร้อมเพิ่มช่องทางการเรียนรู้ฝึ
วันนี้ 27 เมษายน 2565นายแพทย์เกียรติภูมิ วงศ์รจิต ปลัดกระทรวงสาธารณสุข ร่วมกับภาคีเครือข่าย แถลงข่าวเปิดโครงการพัฒนาระบบการให้คำปรึกษาและกลไกพัฒนาศักยภาพผู้ปฏิบัติงานด้านการคุ้มครองเด็กของกระทรวงสาธารณสุขและเครือข่ายพัฒนาระบบการให้คำปรึกษาพร้อมเพิ่มช่องทางการเรียนรู้ฝึกทักษะผ่าน เว็บไซต์
https://oscc.consultingและแพลตฟอร์มออนไลน์ต่าง ๆ และมีผู้เชี่ยวชาญดูแลความเครียดจากงานและเรื่องส่วนตัว ช่วยเพิ่มศักยภาพผู้ปฏิบัติงานด้านคุ้มครองเด็ก เพิ่มประสิทธิภาพงานคุ้มครองเด็กในสถานพยาบาล ที่ โรงแรมมิราเคิล แกรนด์ คอนเวนชั่น กทม.
ดาวน์โหลดเพิ่มเติมได้ที่ https://bit.ly/3vT15yO
วันพฤหัสบดีที่ 16 มิถุนายน 2565
เห็นชอบร่าง พ.ร.บ.คู่ชีวิต
วันอาทิตย์ที่ 12 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมสิทธิและความเสมอภาคทางสังคมของคนทุกกลุ่ม โดยเห็นชอบร่าง พ.ร.บ.คู่ชีวิตเพื่อรองรับความสัมพันธ์ของคู่รักที่มีเพศกำเนิดเดียวกัน เช่น ให้มีการจดทะเบียนคู่ชีวิตได้เมื่อทั้งสองฝ่ายมีอายุ17 ปีบริบูรณ์ขึ้นไป โดยในกรณีที่ยังเป็นผู้เยาว์ต้องได้รับความยินยอมจากผู้ปกครองหรือศาลให้ทั้งสองฝ่ายมีหน้าที่ในการอุปการะเลี้ยงดูซึ่งกันและกันมีอำนาจจัดการแทนกันในคดีอาญาเช่นเดียวกับคู่สมรส มีสิทธิรับบุตรบุญธรรมร่วมกันมีสิทธิรับมรดกในฐานะทายาทโดยธรรมมีสิทธิและหน้าที่ในการเป็นผู้อนุบาลหรือผู้พิทักษ์หากอีกฝ่ายเป็นคนไร้ความสามารถหรือเสมือนไร้ความสามารถ มีสิทธิเซ็นยินยอมให้รักษาพยาบาลอีกฝ่ายและสิทธิในการจัดการศพ รวมถึงสามารถฟ้องหย่าและไม่สามารถจดทะเบียนซ้อนได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 19 ตุลาคม 2564
กระทรวงอุตสาหกรรม ปล่อยขบวนรถบรรทุกถุงยังชีพเพื่อช่วยเหลือผู้ประสบอุทกภัยในพื้นที่จันทบุรี
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหารระดับสูง ร่วมปล่อยขบวนรถบรรทุกถุงยังชีพเพื่อช่วยเหลือผู้ประสบอุทกภัยในพื้นที่จันทบุรี
กระทรวงอุตสาหกรรม ปล่อยขบวนรถบรรทุกถุงยังชีพเพื่อช่วยเหลือผู้ประสบอุทกภัยในพื้นที่จันทบุรี
วันนี้ (19 ตุลาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมปล่อยขบวนรถบรรทุกถุงยังชีพเพื่อช่วยเหลือบรรเทาทุกข์ให้แก่พี่น้องผู้ประสบอุทกภัยในพื้นที่จังหวัดจันทบุรี จำนวน 500 ชุด ซึ่งภายในถุงยังชีพประกอบด้วยสิ่งของเครื่องอุปโภค บริโภคที่จำเป็น อาทิ มาม่า นม กระดาษทิชชู่ ยาสีฟัน สบู่ แชมพู ขนม เป็นต้น ณ อาคารสำนักงานปลัดกระทรวงอุตสาหกรรม
วันเสาร์ที่ 5 กุมภาพันธ์ 2565
นายกฯ ผลักดัน ให้ความสำคัญกับการศึกษา เพื่อพัฒนาทรัพยากรมนุษย์ให้เท่าทันการเปลี่ยนแปลงของโลก โดยได้วางรากฐานเพื่อการพัฒนามาอย่างต่อเนื่อง
นายกฯ ผลักดัน ให้ความสำคัญกับการศึกษา เพื่อพัฒนาทรัพยากรมนุษย์ให้เท่าทันการเปลี่ยนแปลงของโลก โดยได้วางรากฐานเพื่อการพัฒนามาอย่างต่อเนื่อง
วันที่ 5 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญกับการพัฒนาการศึกษาเพื่อทรัพยากรมนุษย์มาโดยตลอด เป็นหนึ่งในปัจจัยที่นารัฐมนตรีมุ่งมั่น ตั้งใจให้เห็นภาพความสำเร็จอย่างเป็นรูปธรรม โดยได้วางแนวทางด้านการพัฒนามาอย่างต่อเนื่องตลอดการทำงาน
นายกรัฐมนตรีเน้นการพัฒนาระบบการศึกษาเพื่อสร้างคนในชาติ ก้าวทันความเปลี่ยนแปลง และพลวัตของโลก ซึ่งในการประชุมคณะรัฐมนตรีเมื่อวันที่ 1 กุมภาพันธ์ 2565 ได้เห็นชอบโครงการนำร่องของกระทรวงการอุดมศึกษา วิทยาศาสตร์ วิจัยและนวัตกรรม (อว.) ที่ได้พัฒนาหลักสูตรการศึกษารูปแบบใหม่ “Higher Education Sandbox” ตอบสนองแนวทางการศึกษาในอนาคตที่ยืดหยุ่นและคล่องตัว มุ่งให้เกิดประสิทธิภาพการเรียนรู้และผลสัมฤทธิ์ ให้ความสำคัญทั้งกับหลักการ และประสบการณ์จากการลงมือปฏิบัติจริง รวมทั้ง เป็นการศึกษาที่มุ่งการสร้างอาชีพ เป็นการผลิต “กำลังคนขั้นสูง” ตอบโจทย์ความต้องการ ด้านเศรษฐกิจและสังคมยุคใหม่มากขึ้น ถือเป็นก้าวสำคัญของ “การปฏิรูปการศึกษา” ในระดับมหาวิทยาลัย สร้างทรัพยากรมนุษย์มารองรับการขับเคลื่อนประเทศชาติ
ในระดับ “การศึกษาขั้นพื้นฐาน” รัฐบาลได้ผลักดัน พ.ร.บ.พื้นที่นวัตกรรมการศึกษา พ.ศ.2562 ขับเคลื่อนการศึกษาให้สอดคล้องกับบริบทในแต่ละท้องถิ่น ทั้งอาชีพและความต้องการแรงงาน กำหนด “โรงเรียนนำร่อง” และสร้าง “เครือข่ายโรงเรียนพัฒนาตนเอง” เน้นการส่งเสริมความถนัดของผู้เรียน สนับสนุนการมีส่วนร่วมของ ภาครัฐ องค์กรปกครองส่วนท้องถิ่น ภาคเอกชน และภาคประชาสังคม
นายธนกร กล่าวว่า นายกรัฐมนตรีเป็นผู้ที่มุ่งมั่นตั้งใจทำงานโดยในการทำงานนั้น จะวางแผนการทำงานอย่างเป็นระบบ และเน้นย้ำให้ทุกหน่วยงานบูรณาการการทำงานร่วมกัน ในส่วนของการพัฒนาบุคลากรมนุษย์ นายกรัฐมนตรีได้วางแนวทางให้กระทรวงศึกษาธิการ และการทรวงการอุดมศึกษา วิทยาศาสตร์ วิจัย และนวัตกรรม เป็น “ต้นทาง” ฝ่ายผลิตกำลังคน มีกลางทาง และปลายทาง คือ กระทรวงเกษตรและสหกรณ์ กระทรวงอุตสาหกรรม และกระทรวงแรงงาน เป็นต้น มองความต้องการทั้งในประเทศ ตามการผลักดันนโยบายของรัฐบาล ได้แก่ เขตพัฒนาพิเศษภาคตะวันออก (EEC) โมเดล BCG ครอบคลุมอุตสาหกรรมเป้าหมาย รวมทั้งสร้างโอกาสใหม่ ๆ ที่จะเกิดขึ้นในอนาคต ซึ่งนายกรัฐมนตรีเชื่อว่า รัฐบาลต้องดำเนินการทุกมิติพร้อม ๆ กัน ทั้งโครงสร้างพื้นฐานของประเทศ (Hardware) กฎหมาย ระเบียบ ข้อบังคับ พันธสัญญาต่าง ๆ กับประชาคมโลก (Software) และการเตรียมกำลังคนด้วยการปฏิรูปการศึกษา (Peopleware)
“เชื่อมั่นว่า การทำงานของนายกรัฐมนตรีซึ่งให้ความสำคัญตลอดมากับอนาคตของลูกหลานไทย ไม่เคยทิ้งใครไว้ข้างหลัง และตั้งใจพัฒนาประเทศอย่างเป็นระบบ ครอบคลุม กำหนดกรอบการทำงานอย่างเป็นขั้นเป็นตอน บูรณาการทุกส่วนงาน และควบคุมในเชิงนโยบายอย่างรอบคอบ สุจริต โปร่งใส จะทำให้ระบบการศึกษาไทย เท่าทันการพัฒนาของโลก เด็กไทยจะมีอนาคตที่ดี มีอาชีพ มีรายได้ที่เป็นไปตามภาวะตลาดโลก และเป็นบุคลากรโลก ที่สามารถแข่งขันได้ในตลาดแรงงานโลก” นายธนกรกล่าว
วันอาทิตย์ที่ 12 ธันวาคม 2564
โฆษกรัฐบาลชี้ นายกฯปลื้มไทยครองตำแหน่งสมาชิกคณะมนตรีองค์การทางทะเลระหว่างประเทศ
โฆษกรัฐบาลชี้ นายกฯปลื้มไทยครองตำแหน่งสมาชิกคณะมนตรีองค์การทางทะเลระหว่างประเทศต่อเนื่องวาระที่ 9
วันนี้ 12 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าต่อกรณีที่ประชุมสมัชชา สมัยสามัญ ครั้งที่ 32 ขององค์การทางทะเลระหว่างประเทศ (International Maritime Organization : IMO) ได้เลือกตั้งคณะมนตรี IMO วาระปี ค.ศ. 2022 – 2023 ให้ไทยดำรงตำแหน่งสมาชิกคณะมนตรี IMO กลุ่ม C ต่อเนื่องเป็นวาระที่ 9 นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการเลือกตั้งคณะมนตรี IMO ซึ่งเป็นเวทีระหว่างประเทศในด้านกิจการทางทะเล และได้ขอบคุณทุกประเทศที่มีความเชื่อมั่นประเทศไทย ตลอดจนชื่นชมหน่วยงานที่เกี่ยวข้องที่มีส่วนสร้างชื่อเสียง สะท้อนความไว้วางที่มีให้กับประเทศไทยได้เป็นอย่างดี
ซึ่งเมื่อวันที่ 10 ธันวาคม ที่ผ่านมา IMO ได้มีการประชุมสมัชชา สมัยสามัญ ครั้งที่ 32 ณ กรุงลอนดอน สหราชอาณาจักร โดยได้เลือกตั้งคณะมนตรี IMO วาระปี ค.ศ. 2022 – 2023 และไทยได้ดำรงตำแหน่งสมาชิกคณะมนตรี IMO กลุ่ม C ด้วยคะแนนเสียง 107 เสียง ถือเป็นการดำรงตำแหน่งต่อเนื่องเป็นวาระที่ 9 ซึ่งไทยดำรงตำแหน่งนี้ติดต่อกันมาตั้งแต่ปี 2549 หรือ ปี ค.ศ. 2006) ทั้งนี้ ประเทศสมาชิก IMO มีทั้งสิ้น 174 ประเทศ มีที่นั่ง Council Member รวม 40 ที่นั่ง มีวาระครั้งละ 2 ปี แบ่งเป็น กลุ่ม A จำนวน 10 ที่นั่ง กลุ่ม B 10 ที่นั่ง และ กลุ่ม C 20 ที่นั่ง
โฆษกรัฐบาลกล่าวว่า นายกรัฐมนตรีขอบคุณ ทุกหน่วยงานที่ร่วมกันขับเคลื่อนการทำงานตามนโยบายของรัฐบาลได้อย่างบูรณาการ แสดงบทบาทของไทยได้อย่างแข็งขันและสร้างสรรค์ จนเป็นที่ยอมรับในเวทีระดับภูมิภาคและระดับโลก โดยรัฐบาลไทยพร้อมยืนยันส่งเสริมการขับเคลื่อนความเป็นหุ้นส่วนระดับโลกด้านกิจการทางทะเลเพื่อความยั่งยืน (Global Partnership for Maritime Sustainability) และพร้อมสนับสนุนเป้าหมายการพัฒนาที่ยั่งยืนของสหประชาชาติซึ่งเป็นความท้าทายที่ทุกประเทศต้องร่วมมือกัน
วันพุธที่ 2 กุมภาพันธ์ 2565
PM pleased with Bangkok being ranked among Asia’s top destinations for traveling and celebrating Chinese New Year
PM pleased with Bangkok being ranked among Asia’s top destinations for traveling and celebrating Chinese New Year
February 2, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the news released by Agoda, an online travel agency and metasearch engine, that Bangkok is one of the top destinations for traveling and celebrating this Chinese New Year. He thanked concerned agencies and all the Thai people for joining hands in enhancing the country’s image and being the good hosts, which have led to Thailand’s increasing popularity among global tourists.
According to Agoda, Asia wide, metropolitans and capital cities as top destination choices for the 2022 Chinese New Year include Shanghai (#1 China), Tokyo (#1 Japan), Kuala Lumpur (#1 Malaysia), Manila (#1 Philippines), Bangkok (#1 Thailand). While in other markets, classic resort destinations are travelers’ top picks, including Bali (#1 Indonesia), Jeju Island (#1 Korea), Taichung (# Taiwan), Phu Quoc Island (#1 Vietnam).
Agoda also revealed Thailand’s top eight most popular destinations by market for the 2022 Chinese New Year: 1) Bangkok; 2) Chiang Mai; 3) Khao Yai; 4) Phuket; 5) Hua Hin/ Cha-am; 6) Krabi; 7) Pattaya; and 8) Chiang Rai. The first 4 ranks remain the same as last year.
The Government Spokesperson emphasized that such success is the Government’s constant and fruitful effort in promoting Thai tourism industry through implementing related policies according to the changing global situation. Resumption of the TEST & GO scheme from February 1, 2022 onward would revive tourism activities in the country, create revenues to all concerned, and help rehabilitate national economy. Nevertheless, public health security and people’s confidence remain the Government’s priority. The Prime Minister instructed all agencies to keep tightening public health measures, and called on the public to continue complying with the measures and COVID-free setting for their safety and relaxing travel.
วันพุธที่ 16 มิถุนายน 2564
วธ.เตรียมถอดบทเรียนชุมชนท้องถิ่นต้นแบบด้านคุณธรรมกว่า ๒๐๐ แห่งทั่วประเทศ
วธ.เตรียมถอดบทเรียนชุมชนท้องถิ่นต้นแบบด้านคุณธรรมกว่า ๒๐๐ แห่งทั่วประเทศ เน้นมีคุณธรรมร่วมความพอเพียง มีวินัย สุจริต จิตอาสา หรือคุณธรรมอื่นๆ ที่ชุมชนกำหนด พร้อมส่งต่อองค์ความรู้ต่อสังคมภายนอกให้เกิดการขยายผลต่อในที่อื่นๆ ต่อไป
วธ.เตรียมถอดบทเรียนชุมชนท้องถิ่นต้นแบบด้านคุณธรรมกว่า ๒๐๐ แห่งทั่วประเทศ เน้นมีคุณธรรมร่วมความพอเพียง มีวินัย สุจริต จิตอาสา หรือคุณธรรมอื่นๆ ที่ชุมชนกำหนด พร้อมส่งต่อองค์ความรู้ต่อสังคมภายนอกให้เกิดการขยายผลต่อในที่อื่นๆ ต่อไป
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากการที่ วธ. มีนโยบายดำเนินงานตามแผนขับเคลื่อนกิจกรรมปฏิรูปประเทศ (Big Rock) ประจำปีงบประมาณ พ.ศ. 2564 (กิจกรรมที่ 1 การส่งเสริมคุณธรรม จริยธรรมในทุกช่วงวัย) โดยในปีงบประมาณ พ.ศ. 2564 จะดำเนินการจัดทำข้อมูลที่เกี่ยวข้องกับการถอดบทเรียนชุมชนท้องถิ่นต้นแบบด้านคุณธรรมเพื่อนำเสนอคณะรัฐมนตรีนั้น ในการนี้สำนักงานปลัดกระทรวงวัฒนธรรม (สป.วธ.) ได้มีหนังสือขอความร่วมมือสำนักงานวัฒนธรรมจังหวัดดำเนินการคัดเลือกชุมชนคุณธรรมน้อมนำหลักปรัชญาของเศรษฐกิจพอเพียง ขับเคลื่อนด้วยพลังบวร จำนวนจังหวัดละ 3 ชุมชนรวมกว่า 200 แห่ง เพื่อถอดบทเรียนชุมชนท้องถิ่นต้นแบบด้านคุณธรรม
ปลัดวธ. กล่าวต่อไปว่า สำหรับหลักเกณฑ์ในการคัดเลือกชุมชน ประกอบด้วย ๑) มีหลักคุณธรรมร่วมพอเพียง วินัย สุจริต จิตอาสา กตัญญูรู้คุณ หรือหลักคุณธรรมอื่นๆ ที่ชุมชนท้องถิ่นนั้นๆ ร่วมกันกำหนด ๒) การมีส่วนร่วมของประชาชนในกระบวนขับเคลื่อนชุมชน ๓) มีผลลัพธ์ที่เกิดขึ้นส่งผลให้เกิดการเปลี่ยนแปลงของพฤติกรรมของคนในชุมชนท้องถิ่นในทางที่ดีขึ้น ๔) มีผลกระทบที่เกิดขึ้นในวงกว้าง ได้แก่ ผลกระทบต่อชุมชน คือ “ความสงบสุขที่เกิดกับชุมชน” ผลกระทบต่อสังคมภายนอก คือ การเป็นต้นแบบให้ชุมชน หน่วยงาน หรือภาคส่วนที่เกี่ยวข้อง นำไปปรับใช้ต่อยอดได้ ๕) มีเป้าหมายความยั่งยืน ความมุ่งมั่นตั้งใจ ที่ส่งต่อภูมิปัญญา องค์ความรู้ของตนเอง ต่อสังคมภายนอกให้เกิดการขยายผลต่อในที่อื่นๆ ต่อไป คาดการคัดเลือกและถอดบทเรียนชุมชนท้องถิ่นต้นแบบด้านคุณธรรมจะแล้วเสร็จภายในเดือนมิถุนายนนี้ เพื่อมอบหมายศูนย์คุณธรรม (องค์การมหาชน) ซึ่งเป็นหน่วยงานรับผิดชอบหลักตามแผนขับเคลื่อนกิจกรรมปฏิรูปประเทศฯ ดำเนินการต่อไป
ปลัดวธ. กล่าวต่ออีกว่า นอกจากนี้ยังได้มอบหมายให้ สวจ.สำรวจแหล่งเรียนรู้ทางวัฒนธรรมและห้องสมุดชุมชนที่อยู่ภายในท้องถิ่นของแต่ละจังหวัด เพื่อนำข้อมูลมาวิเคราะห์จัดทำแผนพัฒนาแหล่งเรียนรู้ทางวัฒนธรรมและห้องสมุดชุมชนของท้องถิ่น อย่างไรก็ตาม เบื้องต้นจะคัดเลือกและดำเนินการนำร่องในบางพื้นที่ก่อน โดย วธ.จะบูรณาการความร่วมมือกับสำนักงานบริหารและพัฒนาองค์ความรู้ (องค์การมหาชน) หรือ สบร. รวมทั้งหน่วยงานรัฐและเอกชนที่พร้อมให้การสนับสนุนในเรื่องนี้
“ความร่วมมือของ วธ.กับหน่วยงานรัฐ เอกชนและองค์กรต่างๆในการพัฒนาแหล่งเรียนรู้ทางวัฒนธรรม เช่น พิพิธภัณฑ์ชุมชน พิพิภัณฑ์พื้นบ้าน ศูนย์เรียนรู้ภูมิปัญญาท้องถิ่น หอวัฒนธรรม และห้องสมุดชุมชนภายในท้องถิ่น เพื่อขับเคลื่อนแผนแม่บทส่งเสริมวัฒนธรรมการอ่านสู่สังคมแห่งการเรียนรู้ของไทย พ.ศ. 2560 – 2564 ที่มุ่งส่งเสริมให้ประชาชนรักการอ่านแสวงหาความรู้อย่างต่อเนื่อง และเรียนรู้อย่างสร้างสรรค์ โดยการปลูกฝังผ่านมิติทางวัฒนธรรม ที่สำคัญยังสอดคล้องกับยุทธศาสตร์ชาติ ระยะ 20 ปีที่กำหนดให้ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้วด้วยการพัฒนาตามหลักปรัชญาของเศรษฐกิจพอเพียง” ปลัดวธ. กล่าว
วันจันทร์ที่ 28 กุมภาพันธ์ 2565
รัฐมนตรีว่าการกระทรวงยุติธรรม เผยยอดมูลค่าการไกล่เกลี่ยหนี้สินครัวเรือน ครั้งที่ 1 ในพื้นที่กรุงเทพมหานครและปริมณฑลสูงถึง 921 ล้านบาท
รัฐมนตรีว่าการกระทรวงยุติธรรม เผยยอดมูลค่าการไกล่เกลี่ยหนี้สินครัวเรือน ครั้งที่ 1 ในพื้นที่กรุงเทพมหานครและปริมณฑลสูงถึง 921 ล้านบาท ลดค่าใช้จ่ายภาคครัวเรือนถึง 255 ล้านบาท
นายสมศักดิ์ เทพสุทิน รัฐมนตรีว่ากระทรวงยุติธรรม เปิดเผยว่า จากการจัดมหกรรมไกล่เกลี่ยหนี้สินครัวเรือน ครั้งที่ 1 กรุงเทพมหานครและปริมณฑล ระหว่างวันที่ 25 – 26 กุมภาพันธ์ที่ผ่านมานี้ ณ ศูนย์นิทรรศการและการประชุมไบเทค บางนา กรุงเทพมหานคร ได้รับการตอบรับจากประชาชนเข้าร่วมงานกว่า 5 พันคน และเข้าร่วมโครงการไกล่เกลี่ยกว่า 4,130 ราย สามารถไกล่เกลี่ยได้สำเร็จมีมูลค่ารวมกว่า 921,652,933.45 บาท
นายสมศักดิ์ กล่าวเพิ่มเติมว่า “การจัดงานในครั้งนี้ เป็นไปตามนโยบายของรัฐบาล พลเอก ประยุทธ์ จันทร์โอชา นายกรัฐมนตรี ที่เล็งเห็นถึงความสำคัญของการแก้ไขปัญหาหนี้สิน และปัญหาความเดือดร้อนของประชาชน โดยเฉพาะอย่างยิ่งประชาชนกลุ่มเปราะบางที่ได้รับผลกระทบจากสถานการณ์การแพร่ระบาดของโรคโควิด – 19 ซึ่งในปี 2565 รัฐบาลได้ประกาศให้เป็นปีแห่งการแก้หนี้ภาคครัวเรือน 8 ด้าน โดยกระทรวงยุติธรรมมีส่วนที่เกี่ยวข้องจำนวน 4 ด้าน ได้แก่ การแก้ปัญหาหนี้กองทุนเงินให้กู้ยืมเพื่อการศึกษา หนี้เช่าซื้อรถยนต์และรถจักรยานยนต์ หนี้บัตรเครดิตและสินเชื่อส่วนบุคคล หนี้ข้าราชการและการปรับปรุงขั้นตอนกระบวนการยุติธรรม เพื่ออำนวยความสะดวกในการไกล่เกลี่ย กระทรวงยุติธรรมโดยกรมบังคับคดี และกรมคุ้มครองสิทธิและเสรีภาพได้ร่วมบูรณาการกับกองทุนเงินให้กู้ยืมเพื่อการศึกษา และสถาบันการเงิน 16 แห่ง เพื่อให้บริการประชาชนที่ได้รับความเดือดร้อนจากปัญหาหนี้สินทั้งก่อนฟ้อง และภายหลังที่ศาลมีคำพิพากษาแล้วรวม 2 วัน มีลูกหนี้ขอไกล่เกลี่ยกรณีก่อนฟ้อง จำนวน 2,186 ราย ทุนทรัพย์ 132,207,799.28 บาท สามารถไกล่เกลี่ยสำเร็จ 100% ลดค่าใช้จ่ายให้กับประชาชนได้กว่า 255 ล้านบาท และเข้าไกล่เกลี่ยกรณีภายหลังที่ศาลมีคำพิพากษา จำนวน 1,944 ราย ทุนทรัพย์ 907,164,667.06 บาท สามารถไกล่เกลี่ยสำเร็จ จำนวน 1,879 ราย ทุนทรัพย์ 798,445,194.17 บาท คิดเป็นร้อยละ 99.52
นอกจากนี้ ภายในงานได้จัดให้มีการบรรยายให้ความรู้เรื่องกฎหมาย วินัยการออม และการซื้อขายทรัพย์สินดิจิทัล การจัดบูธนิทรรศการของกรมบังคับคดี กรมคุ้มครองสิทธิและเสรีภาพ กองทุนยุติธรรม กองทุนเงินให้กู้ยืมเพื่อการศึกษา และสำนักงานคณะกรรมการกำกับหลักทรัพย์และตลาดหลักทรัพย์ รวมทั้งการให้คำปรึกษาด้านกฎหมายการบังคับคดี และกฎหมายที่ใช้ในชีวิตประจำวัน ซึ่งมีประชาชนให้ความสนใจเข้าร่วมโครงการเป็นจำนวนมาก สำหรับประชาชนที่จะประสงค์จะเข้าไกล่เกลี่ย สามารถสอบถามรายละเอียดได้ที่ 02-881-4840 หรือสายด่วนกรมบังคับคดี 1111 กด 79 กรมคุ้มครองสิทธิและเสรีภาพ โทร. 02-141- 2768- 73
วันพุธที่ 16 กุมภาพันธ์ 2565
รัชดาฯ เผย  ราชบัณฑิตยสภา ปรับชื่อเมืองหลวง เพื่อใช้เป็นมาตรฐานทางราชการ เท่านั้น จะใช้ Krung Thep Maha Nakhon หรือ Bangkok ก็ได้
รัชดาฯ เผย  ราชบัณฑิตยสภา ปรับชื่อเมืองหลวง เพื่อใช้เป็นมาตรฐานทางราชการ เท่านั้น จะใช้ Krung Thep Maha Nakhon หรือ Bangkok ก็ได้
วันที่ 16 กุมภาพันธ์ 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ชี้แจงเรื่องที่ครม.รับทราบการปรับปรุงแก้ไขการเรียกชื่อทับศัพท์ของชื่อเมืองหลวง ในหลายประเทศตามที่ราชบัณฑิตยสภาเสนอ
สำหรับประเทศไทย เป็นการปรับเพียงเครื่องหมายเพียงเล็กน้อย จากเดิมที่ราชบัณฑิตฯ กำหนดไว้ เรื่องการทับศัพท์ภาษาอังกฤษ ที่คำว่า Bangkok จะอยู่หลังเครื่องหมาย อัฒภาค “Krung Thep Maha Nakhon; Bangkok กทม.” เป็น “Krung Thep Maha Nakhon (Bangkok) กทม.” โดยเก็บชื่อเดิมไว้ในวงเล็บ  ทั้งนี้เพื่อใช้เป็นมาตรฐานของทางราชการ เท่านั้นเอง
ทั้งนี้ ราชบัณฑิตยสภา ยืนยันแล้วว่า “กรุงเทพ มหานคร”ใช้ได้ทั้ง “Krung Thep Maha Nakhon”​และ“Bangkok”
.................
วันอังคารที่ 8 มีนาคม 2565
ครม.เห็นชอบขยายระยะเวลาดำเนินโครงการสนับสนุนเอสเอ็มอีมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ำออกไปอีก 18 เดือน
ครม.เห็นชอบขยายระยะเวลาดำเนินโครงการสนับสนุนเอสเอ็มอีมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ำออกไปอีก 18 เดือน
วันที่ 8 มีนาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) เห็นชอบขยายระยะเวลาดำเนินโครงการสนับสนุนผู้ประกอบการวิสาหกิจขนาดกลางและขนาดย่อมมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ำ ออกไปถึงวันที่ 30มิถุนายน 2566 หลังจากสิ้นสุดโครงการในวันที่ 31 ธันวาคม 2564 หรือขยายระยะเวลาออกไปอีก 18 เดือน
โดยโครงการนี้มีวัตถุประสงค์เพื่อส่งเสริมและพัฒนาเพิ่มขีดความสามารถเพื่อยกระดับการใช้พลังงานอย่างมีประสิทธิภาพในอุตสาหกรรมขนาดกลางและขนาดย่อมในประเทศไทย ปรับปรุงความสามารถในการแข่งขันและมุ่งสู่อุตสาหกรรมสีเขียว(Green Industry) เพิ่มศักยภาพในการแข่งขัน ลดต้นทุนการผลิต ส่งเสริมธุรกิจอุตสาหกรรมให้ดำเนินธุรกิจที่เป็นมิตรต่อชุมชนและสิ่งแวดล้อม ลดการใช้พลังงาน ตลอดจนลดก๊าซเรือนกระจกของประเทศในระยะยาวต่อไป
สำหรับค่าใช้จ่ายในการดำเนินโครงการฯที่ผ่านมา มาจากเงินทุนร่วมระหว่างรัฐบาลไทยและกองทุนสิ่งแวดล้อมโลก(GEF) โดยGEF สนับสนุนเงินจำนวน 1.88 ล้านดอลลาร์สหรัฐ ฝ่ายไทยร่วมสมทบงบดำเนินการที่อยู่ในรูปแบบเงินสด และไม่อยู่ในรูปแบบเงินสดจากกระทรวงอุตสาหกรรมจำนวน 2 ล้านดอลลาร์สหรัฐ และจากธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.)ในฐานะหน่วยงานร่วมดำเนินการสำหรับเงินกู้สำหรับเอสเอ็มอีที่เข้าร่วมโครงการ หรือที่สนใจกู้เพี่อใช้ในการปรับปรุงเครื่องจักรอุปกรณ์จำนวน 7.36 ล้านดอลลาร์สหรัฐ
ทั้งนี้ที่ผ่านมาโครงการฯยังมีกิจกรรมที่ยังไม่สามารถดำเนินการได้ เช่น การปรับปรุงเครื่องจักรอุปกรณ์ของเอสเอ็มอี เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 โดยได้ใช้เงินที่ได้รับสนับสนุนจากGEF ไปจำนวน 0.78 ล้านดอลลาร์สหรัฐ คงเหลือ 1.1 ล้านดอลลาร์สหรัฐ โดยในส่วนของงบดำเนินการที่อยู่ในรูปแบบเงินสดและที่ไม่ใช่เงินสดจากกระทรวงอุตสาหกรรม 2 ล้านดอลลาร์สหรัฐ และวงเงินสินเชื่อสำหรับเอสเอ็มอีจากธพว.จำนวน 7.36 ล้านดอลลาร์สหรัฐ กระทรวงอุตสาหกรรมแจ้งว่า ยังไม่ได้มีการเบิกจ่าย ดังนั้นจึงต้องขอขยายระยะเวลาโครงการฯออกไปอีก 18 เดือน สิ้นสุดโครงการวันที่ 30มิถุนายน 2566 เพื่อให้สามารถดำเนินโครงการฯได้สำเร็จและบรรลุวัตถุประสงค์
-----------------------
วันจันทร์ที่ 17 มกราคม 2565
กระทรวงเกษตรฯ หารือแนวทางขับเคลื่อนการพัฒนาผู้ประกอบการกลุ่มเกษตรกรกับสถาบันชุณหะวันฯ
กระทรวงเกษตรฯ หารือแนวทางขับเคลื่อนการพัฒนาผู้ประกอบการกลุ่มเกษตรกรกับสถาบันชุณหะวันฯ
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือแนวทางการดำเนินงานด้านการพัฒนาผู้ประกอบการกลุ่มเกษตรกรร่วมกับสถาบันชุณหะวันเพื่อการพัฒนาธุรกิจเอสเอ็มอีอย่างยั่งยืนมหาวิทยาลัยเทคโนโลยีราชมงคลอีสาน ณ ห้องประชุมกระทรวงเกษตรและสหกรณ์ ซึ่งที่ประชุมได้พิจารณาแนวทางความร่วมมือในกิจกรรมที่จะสนับสนุนการดำเนินงานร่วมกัน โดยทางสถาบันฯ ได้นำเสนอโครงการพัฒนายกระดับคลัสเตอร์ต้นแบบสู่ความเป็นเลิศ ซึ่งเป็นการพัฒนาเกษตรกรและผู้ประกอบด้านพืชสมุนไพร กัญชง กัญชา เพื่อการบริหารจัดการแบบครบวงจรตั้งแต่ต้นทาง กลางทาง และปลายทาง ซึ่งสถาบันฯ มีศูนย์ปฏิบัติวิจัย องค์ความรู้ด้านการบริหารจัดการ การพัฒนาผู้ประกอบการเกษตร พื้นที่ปลูกนำร่อง เพื่อให้พืชกัญชง กัญชา สามารถบริหารจัดการได้อย่างเป็นระบบ โดยกระทรวงเกษตรฯ มีความยินดีที่จะให้ความร่วมมือการดำเนินงานโครงการต่าง ๆ ของสถาบันชุณหะวันฯ ซึ่งจะเป็นประโยชน์ต่อการพัฒนาผู้ประกอบการเกษตร และขอความร่วมมือในการส่งเสริมการปลูกกัญชง กัญชา และกระท่อม เป็นพืชเศรษฐกิจใหม่ของสถาบันให้สอดคล้องกับการดำเนินงานของกระทรวงเกษตรฯ ที่ได้จัดทำคู่มือเกษตรกรฯ เพื่อให้บริหารจัดการข้อมูลและการวางแผนพัฒนาพืชเศรษฐกิจทั้ง 3 ชนิด ได้สอดคล้องกันทั้งสองฝ่าย
นอกจากนี้ สถาบันชุณหะวันฯ ได้เสนอโครงการ UTD RF เครื่องกำจัดมอดและไข่มอดตลอดวงจรชีวิตด้วยคลื่นความถี่ เป็นนวัตกรรมการจัดการผลผลิตข้าวที่ปลอดสารเคมี ซึ่งกระทรวงเกษตรฯ เล็งเห็นว่าเป็นนวัตกรรมที่จะเป็นประโยชน์ต่อเกษตรกรเป็นอย่างดี โดยโครงการดังกล่าวอาจต้องขอความร่วมมือจากสหกรณ์การเกษตรที่ดำเนินการเรื่องการผลิตข้าวและมีความพร้อม จะได้นำเทคโนโลยีนวัตกรรมดังกล่าวไปปรับใช้ในการผลิต เพื่อยกระดับมาตรฐานผลิตภัณฑ์ให้มีคุณภาพที่ดี มีความปลอดภัย เป็นที่ต้องการของตลาดระดับสูงต่อไป
วันศุกร์ที่ 3 กันยายน 2564
กรมทางหลวง หนุนท่องเที่ยวไทย เร่งขยายทางหลวงหมายเลข 4169 สายทางรอบเกาะสมุย
เพื่ออำนวยความสะดวกปลอดภัยและส่งเสริมการท่องเที่ยวตามนโยบายรัฐบาล
กรมทางหลวง (ทล.) กระทรวงคมนาคม ขานรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบให้ ทล. ดำเนินการพัฒนาโครงสร้างพื้นฐานด้านคมนาคมขนส่งพัฒนาโครงข่ายทางหลวงในพื้นที่ภาคใต้ พร้อมให้เร่งดำเนินโครงการก่อสร้างทางหลวงหมายเลข 4169สายทางรอบเกาะสมุยที่ยังอยู่ระหว่างการก่อสร้างให้เสร็จสมบูรณ์ตลอดเส้นทาง 50 กิโลเมตร โดยที่ผ่านมา ทล. ได้ขยายเส้นทางแล้วเสร็จและเปิดให้บริการเพื่ออำนวยความสะดวกประชาชนไปแล้ว รวมระยะทาง34 กิโลเมตร ขณะนี้เหลือการก่อสร้างเพียง ตอนบ้านหัวถนน - บ้านเฉวง ซึ่งเป็นช่วงสุดท้าย รัฐมนตรีว่าการกระทรวงคมนาคมจึงผลักดันให้เร่งขยายเส้นทางเพิ่มช่องจราจรในส่วนที่เหลืออีก 15.5 กิโลเมตร เพื่อรองรับการขยายตัวของเศรษฐกิจ ส่งเสริมการท่องเที่ยว และยกระดับคุณภาพชีวิตประชาชนและนักท่องเที่ยว ให้สามารถเดินทางได้อย่างสะดวกรวดเร็วปลอดภัยตามนโยบายของรัฐบาล
ทล. โดยสำนักก่อสร้างทางที่ 1 จึงเร่งดำเนินโครงการก่อสร้างทางหลวงหมายเลข 4169สายทางรอบเกาะสมุย ตอนบ้านหัวถนน - บ้านเฉวง โดยมีจุดเริ่มต้น ที่ กม. 14+000 ท้องที่บ้านหัวถนนตำบลหน้าเมือง และจุดสิ้นสุด ที่ กม. 29+531 ท้องที่บ้านเฉวง ตำบลบ่อผุด อำเภอเกาะสมุย จังหวัดสุราษฎร์ธานี โดยก่อสร้างเป็นมาตรฐานทางชั้น 1 ขนาด 2 ช่องจราจร ไป - กลับ ผิวทางเป็นแอสฟัลท์คอนกรีต สำหรับรูปแบบการก่อสร้าง แบ่งตามลักษณะภูมิประเทศและความกว้างของเขตทางหลวง โดยคำนึงถึงการใช้ประโยชน์ของพื้นที่ให้เหมาะสมกับเขตทางหลวง เนื่องจากสภาพพื้นที่โดยทั่วไปเป็นภูมิประเทศสลับเนินเขา ย่านชุมชนที่อยู่อาศัยหนาแน่น โดยแบ่งรูปแบบการก่อสร้าง ดังนี้
1. รูปแบบสำหรับเขตทางกว้าง 12 เมตร ช่องจราจรกว้าง 3.50 เมตร ไม่มีไหล่ทาง มีทางเท้าทั้งสองข้าง กว้างข้างละ 2.50 เมตร
2. รูปแบบสำหรับเขตทางกว้าง 16 เมตร ช่องจราจรกว้าง 3.00 เมตร มีไหล่ทางทั้งสองข้างทาง กว้างข้างละ 2.25 เมตร และมีทางเท้าทั้งสองข้างทาง กว้างข้างละ 2.75 เมตร
3. รูปแบบสำหรับเขตทางกว้าง 30 เมตร ช่องจราจรกว้าง 3 เมตร มีไหล่ทางทั้งสองข้างทาง กว้างข้างละ 3 เมตร
รวมงานติดตั้งไฟฟ้าแสงสว่างและไฟสัญญาณจราจรบนทางหลวงตลอดเส้นทาง งบประมาณ 700,980,000 บาท ปัจจุบันการก่อสร้างมีความคืบหน้าประมาณ 70% คาดว่าจะก่อสร้างจะแล้วเสร็จประมาณเดือนมีนาคม 2565
ทั้งนี้ทางหลวงสายดังกล่าว เดิมชื่อถนนทวีราษฎร์ภักดี เป็นถนนวงแหวนรอบตัวเกาะสมุยผ่านย่านชุมชนต่าง ๆ อ้อมรอบเกาะ กลับมาที่จุดเดิมบริเวณหน้าที่ว่าการอำเภอเมืองเกาะสมุย เมื่อโครงการก่อสร้างแล้วเสร็จจะเติมเต็มโครงข่ายทางหลวงสาย 4169 ให้สมบูรณ์ตลอดเส้นทาง รองรับปริมาณการจราจรที่เพิ่มสูงขึ้น ยกระดับความปลอดภัยการคมนาคมขนส่ง กระตุ้นการท่องเที่ยวของจังหวัดสุราษฎร์ธานีและพื้นที่ภาคใต้ ช่วยการกระจายความเจริญทางด้านเศรษฐกิจในระดับท้องถิ่นและระดับประเทศ
วันพุธที่ 27 ตุลาคม 2564
ออมสิน ร่วมผลักดัน EEC ปั้นเศรษฐกิจไทยแข็งแกร่งอย่างยั่งยืน จัดบริการทางการเงินครบวงจรให้นักลงทุน ผู้ประกอบการ และประชาชนในพื้นที่ได้เข้าถึงแหล่งทุน
รมว.คลัง เป็นประธานในพิธีลงนามบันทึกข้อตกลงความร่วมมือการส่งเสริมการลงทุน และบริการทางการเงินเพื่อพัฒนาเขตพัฒนาพิเศษภาคตะวันออก โดยมีหน่วยงานขับเคลื่อนความร่วมมือเข้าร่วมในพิธี ได้แก่ สกพอ. ธ.ออมสิน เอ็กซิมแบงก์ และ บสย.
วันนี้ (27 ตุลาคม 2564) ณ ห้องประชุมวายุภักษ์ 4 อาคารสำนักปลัดกระทรวงการคลัง นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานในพิธีลงนามบันทึกข้อตกลงความร่วมมือการส่งเสริมการลงทุน และบริการทางการเงินเพื่อพัฒนาเขตพัฒนาพิเศษภาคตะวันออก โดยมีหน่วยงานขับเคลื่อนความร่วมมือเข้าร่วมในพิธี ได้แก่ นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก นายวิทัย รัตนากร ผู้อำนวยการธนาคารออมสิน ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย และ นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม
นายวิทัย รัตนากร ผู้อำนวยการธนาคารออมสิน เปิดเผยว่า ภายใต้ความร่วมมือครั้งนี้ ธนาคารออมสิน พร้อมให้ความมือในการส่งเสริมและสนับสนุนให้ผู้ประกอบการ นักลงทุน ประชาชนและชุมชนในพื้นที่เขตพัฒนาพิเศษภาคตะวันออก ได้เข้าถึงแหล่งเงินทุน บริการและผลิตภัณฑ์ต่าง ๆ ของธนาคาร โดยเฉพาะการสนับสนุนและให้คำปรึกษาด้านสินเชื่อ ด้วยเงื่อนไขที่ผ่อนปรน ทั้งอัตราดอกเบี้ยเงินกู้ต่ำ และให้กู้ได้นานเป็นพิเศษ ซึ่งประกอบด้วย สินเชื่อสำหรับกลุ่มผู้ประกอบการ SMEs ได้แก่ สินเชื่อ GSB Smooth BIZ เพื่อเป็นเงินทุนหมุนเวียนหรือลงทุนในสินทรัพย์ถาวร อัตราดอกเบี้ยคงที่ 2 ปีแรก 2.99% ต่อปี ระยะเวลากู้สูงสุด 10 ปี วงเงินกู้สูงสุด 20 ล้านบาท และ สินเชื่อ SMEs มีที่ มีเงิน สำหรับธุรกิจ Small SMEs เพื่อเป็นเงินทุนหมุนเวียนของกิจการ หรือนำไปไถ่ถอนสัญญาขายฝาก ให้กู้โดยพิจารณาจากที่ดินซึ่งเป็นหลักประกัน วงเงินกู้สูงสุดร้อยละ 70 ของราคาประเมินราชการ ไม่ตรวจเครดิตบูโร อัตราดอกเบี้ยคงที่ 5.99% ตลอดสัญญา สำหรับกลุ่มผู้ประกอบการรายย่อย เช่น ผู้ประกอบอาชีพค้าขาย งานบริการและผลิตสินค้าอุปโภคเพื่อจำหน่าย ได้แก่ สินเชื่อประชาชนสุขใจ สำหรับกลุ่มผู้ประกอบการรายย่อย เพื่อเป็นเงินทุนหมุนเวียนในการประกอบธุรกิจ หรือใช้ปลดภาระหนี้นอกระบบ ให้วงเงินกู้สูงสุด 200,000 บาท อัตราดอกเบี้ย 1% ต่อเดือน Flat Rate ระยะเวลากู้สูงสุด 10 ปี โดย บสย.ค้ำประกันเต็มวงเงิน
นอกจากนี้ ผู้ประกอบการยังสามารถเลือกใช้บริการสินเชื่ออื่น ตามมาตรการช่วยเหลือต่าง ๆ ได้ตามความประสงค์ อาทิ สินเชื่อ Soft Loan สำหรับ SMEs ท่องเที่ยวและธุรกิจเกี่ยวเนื่อง / สินเชื่อ Soft Loan ธปท. เพื่อฟื้นฟูกิจการ / สินเชื่อสู้ภัย COVID-19 และ สินเชื่ออิ่มใจ เป็นต้น
ธนาคารออมสิน พร้อมเป็นส่วนหนึ่งของความร่วมมือ ในการส่งเสริมการลงทุนและบริการทางการเงิน เพื่อพัฒนาเขตพัฒนาพิเศษภาคตะวันออก ให้เป็นกลไกสำคัญในการสร้างความมั่นคงทางเศรษฐกิจ สังคม และรักษาสิ่งแวดล้อมอย่างเป็นระบบ ซึ่งจะส่งผลดีต่อการพัฒนาและเติบโตทางเศรษฐกิจในภาพรวมของประเทศต่อไป
วันพฤหัสบดีที่ 22 กรกฎาคม 2564
ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะกรรมการอำนวยการและการดำเนินการเตรียมความพร้อมรองรับการบังคับใช้ประมวลกฎหมายยาเสพติด ครั้งที่ ๑/๒๕๖๔
ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะกรรมการอำนวยการและการดำเนินการเตรียมความพร้อมรองรับการบังคับใช้ประมวลกฎหมายยาเสพติด ครั้งที่ ๑/๒๕๖๔ ผ่านระบบการประชุมทางไกล  เพื่อเตรียมความพร้อมรองรับการบังคับใช้ประมวลกฎหมายยาเสพติด
ในวันพฤหัสบดีที่ ๒๒ กรกฎาคม ๒๕๖๔ เวลา ๑๓.๓๐ น. นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะกรรมการอำนวยการและการดำเนินการเตรียมความพร้อมรองรับการบังคับใช้ประมวลกฎหมายยาเสพติด ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมี นายวิตถวัลย์ สุนทรขจิต อธิบดีกรมคุมประพฤติ พร้อมด้วยคณะผู้บริหารกรมคุมประพฤติ และเจ้าหน้าที่ที่เกี่ยวข้อง เข้าร่วมการประชุม
สำหรับการประชุมดังกล่าว ที่ประชุมรับทราบข้อสั่งการของรัฐมนตรีว่าการกระทรวงยุติธรรม โดยให้ทุกหน่วยงานในสังกัดกระทรวงยุติธรรมเตรียมความพร้อมการทำงานรองรับการบังคับใช้ประมวลกฎหมายยาเสพติด เพื่อให้สามารถขับเคลื่อนงานได้ทันที ซึ่งกรมคุมประพฤติได้มีการแต่งตั้งคณะกรรมการอำนวยการและการดำเนินการเตรียมความพร้อมรองรับการบังคับใช้กฎหมายประมวลกฎหมายยาเสพติด เพื่อพิจารณาการดำเนินงานของกรมคุมประพฤติที่ต้องเตรียมการรองรับหลังประมวลกฎหมายยาเสพติดบังคับใช้ และแผนปฏิบัติการกิจกรรมการเตรียมความพร้อมด้านการดำเนินงาน รวมถึงการบูรณาการทำงานระหว่างหน่วยงาน ซึ่งในที่ประชุมได้มีข้อสังเกตและหารือร่วมกับสำนักงานคณะกรรมการป้องกันและปราบปรามยาเสพติด (ป.ป.ส.) เพื่อให้การเตรียมความพร้อมในส่วนของกรมคุมประพฤติสามารถขับเคลื่อนได้อย่างต่อเนื่อง และเป็นไปตามเจตนารมณ์ของประมวลกฎหมายยาเสพติด
นอกจากนี้ ที่ประชุมยังได้รับทราบถึงสาระสำคัญของประมวลกฎหมายยาเสพติด กระบวนการการบำบัดรักษาและฟื้นฟูผู้เสพ/ผู้ติดยาเสพติดตามประมวลกฎหมายยาเสพติด และผลการดำเนินงานตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ ของกรมคุมประพฤติ
วันพฤหัสบดีที่ 6 มกราคม 2565
กทม. เตรียมพร้อมศูนย์พักคอยฯ (CI) 40 แห่ง รองรับผู้ป่วยโควิด-19 ที่อาจเพิ่มสูงขึ้น
.....
จากสถานการณ์โรคโควิด-19 สายพันธุ์โอมิครอน ที่ขณะนี้มีแนวโน้มจำนวนผู้ติดเชื้อเพิ่มสูงขึ้น กรุงเทพมหานคร (กทม.) จึงเร่งเตรียมความพร้อมบุคลากร เตียงพยาบาล ยา เวชภัณฑ์ เครื่องมือทางการแพทย์ รวมถึงสถานที่รองรับผู้ป่วย โดยเฉพาะศูนย์พักคอยเพื่อส่งต่อ (Community Isolation) จำนวน 40 แห่ง ที่สามารถรับผู้ป่วยได้ถึง 5,066 เตียง
.
สำหรับศักยภาพเตียงใน รพ. ล่าสุด มีจำนวนทั้งสิ้น 25,345 เตียง แบ่งเป็น รพ. หลัก 2,922 เตียง/ รพ. สนาม 2,898 เตียง/ Hospitel 19,525 เตียง ที่พร้อมให้บริการ แต่เพื่อความไม่ประมาท ขอให้ประชาชนปฏิบัติตนตามมาตรการทางสาธารณสุขอย่างเคร่งครัด พร้อมเข้ารับการฉีดวัคซีนโควิด-19 ตามกำหนด เพื่อป้องกันและลดอัตราการแพร่เชื้อ - เสียชีวิต
#ไทยคู่ฟ้า#ร่วมต้านโควิด19
-------------------
วันศุกร์ที่ 18 มิถุนายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมการเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติ
เพื่อเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติของ 10 จังหวัดนำร่อง ในไตรมาสที่ 3 และไตรมาสที่ 4 ของปี 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมการเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติ เวลา 13.30 น. ด้วย Application “Zoom” โดยมีผู้บริหารระดับสูงของกระทรวงคมนาคม ประกอบด้วย นายชยธรรม์ พรหมศร ปลัดกระทรวงคมนาคมนายพิศักดิ์ จิตวิริยะวศิน รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวง นายสรพงศ์ ไพฑูรย์พงษ์ รองปลัดกระทรวงคมนาคม หัวหน้ากลุ่มภารกิจด้านการขนส่ง และผู้บริหารหน่วยงานที่เกี่ยวข้อง เข้าร่วมการประชุม
การประชุมครั้งนี้เป็นการเตรียมความพร้อมด้านคมนาคมเพื่อรองรับการเปิดประเทศรับนักท่องเที่ยวต่างชาติของ 10 จังหวัดนำร่อง ในไตรมาสที่ 3 และไตรมาสที่ 4 ของปี 2564 โดยมีจังหวัดภูเก็ตเป็นจังหวัดนำร่องจังหวัดแรกในวันที่ 1 ก.ค. 2564 ตามแนวทาง Phuket Sandbox และจะขยายไปยังพื้นที่อื่นๆ จำนวน 9 แห่ง (พังงา กระบี่ เกาะสมุย ชลบุรี (พัทยา) เชียงใหม่ กรุงเทพ ชะอำ หัวหิน และบุรีรัมย์) เป็นลำดับซึ่งหน่วยงานในสังกัดกระทรวงคมนาคมได้จัดเตรียมความพร้อมด้านคมนาคมเพื่อรองรับการเปิดรับนักท่องเที่ยวต่างชาติในพื้นที่ดังกล่าวครบถ้วนทุกด้าน คือ
- ทางอากาศ (สำนักงานการบินพลเรือนแห่งประเทศไทย บริษัท ท่าอากาศยานไทย จำกัด (มหาชน) และกรมท่าอากาศยาน)
- ทางน้ำ (กรมเจ้าท่า)
- ทางบก (กรมการขนส่งทางบก)
- ทางราง (กรมการขนส่งทางราง และการรถไฟแห่งประเทศไทย)
โดยนายศักดิ์สยาม ชิดชอบ รัฐมนตรีว่าการกระทรวงคมนาคมได้รับทราบการเตรียมความพร้อมฯ และมีข้อสั่งการ ดังนี้
1. ให้ทุกหน่วยงานจัดทำ Checklist และ Timeline เพื่อตรวจสอบความพร้อมตามมาตรฐานสาธารณสุข และมาตรฐานด้านความปลอดภัย ในการรับนักท่องเที่ยวต่างชาติที่จะเดินทางเข้ามาในประเทศไทย เพื่อสร้างความมั่นใจด้านคมนาคมในการเดินทาง
2. ให้ทุกหน่วยงานให้ความสำคัญกับการมี Service Mind ในการให้บริการนักท่องเที่ยวต่างชาติเพื่อให้เกิด First Impression ในการเดินทางเข้ามาท่องเที่ยวในประเทศไทย และเตรียมความพร้อมในกรณี Emergency Case
3. ให้ทุกหน่วยงานให้ความสำคัญกับการฉีดวัคซีนให้แก่เจ้าหน้าที่ด่านหน้าให้ครบ 100% เพื่อสร้างภูมิคุ้มกันหมู่ รวมทั้งพิจารณาการตรวจระดับภูมิคุ้มกันภายหลังการฉีดวัคซีนครบ 2 เข็มแล้ว
วันพฤหัสบดีที่ 18 สิงหาคม 2565
ไทยช่วยเหลือศรีลังกาด้านมนุษยธรรมขณะเผชิญวิกฤต มอบยา - เวชภัณฑ์แล้วกว่า 235 รายการ และเงินกว่า 4 ล้านบาท
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์ความขัดแย้งทางการเมืองภายในประเทศศรีลังกา โดยเฉพาะวิกฤตเศรษฐกิจล่าสุด และได้สั่งการให้หน่วยงานที่เกี่ยวข้องให้ความช่วยเหลือตามความเหมาะสมแก่ศรีลังกา นับเป็นไมตรีจิตในการช่วยเหลือมิตรประเทศด้านมนุษยธรรมขณะเผชิญวิกฤต ทั้งการจัดหายา เวชภัณฑ์ และสิ่งของจำเป็นต่าง ๆ
.
ล่าสุด ภาครัฐและเอกชนไทยได้มอบยาและเวชภัณฑ์ไปแล้วกว่า 235 รายการ และมอบเงินให้ศรีลังการวมกว่า 4 ล้านบาท และจะเร่งหารือแนวทางให้ความช่วยเหลือ รวมถึงช่องทางการรับบริจาคสิ่งของที่จำเป็นต่อไป
.
อ่านเพิ่มเติม คลิกhttps://www.thaigov.go.th/news/contents/details/58149
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 23 ธันวาคม 2564
รัฐบาลโชว์ผลงานรัฐบาลดิจิทัลต่อเนื่อง “ระบบจัดซื้อจัดจ้างภาครัฐด้วยอิเล็กทรอนิกส์ (e-GP)” เพิ่มความโปร่งใส ประหยัดงบ 7.8 หมื่นล้าน
รัฐบาลโชว์ผลงานรัฐบาลดิจิทัลต่อเนื่อง “ระบบจัดซื้อจัดจ้างภาครัฐด้วยอิเล็กทรอนิกส์ (e-GP)” เพิ่มความโปร่งใส ประหยัดงบ 7.8 หมื่นล้าน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความคืบหน้าที่มีอย่างต่อเนื่องของการขับเคลื่อนแผนพัฒนารัฐบาลดิจิทัล ซึ่งนายกรัฐมนตรี ได้เน้นย้ำให้ทุกส่วนราชการเร่งปรับระบบการทำงาน นำเทคโนโลยีมาประยุกต์ใช้ในทุกส่วนงานเพื่ออำนวยความสะดวกแก่ประชาชน เพิ่มประสิทธิภาพ สร้างความโปร่งใสและตรวจสอบได้ กรมบัญชีกลาง เป็นหนึ่งในหน่วยงานที่ได้เดินหน้าในเรื่องดังกล่าวมาระยะหนึ่งแล้ว และมีผลลัพธ์อย่างเป็นรูปธรรม โดยเฉพาะการจัดทำระบบจัดซื้อจัดจ้างภาครัฐด้วยวิธีการทางอิเล็กทรอนิกส์ (e-GP) เพื่อส่งเสริมความเป็นรัฐบาลเปิด (Open Government) สร้างความโปร่งใสในการจัดซื้อจัดจ้าง ทำให้ประชาชนและผู้ประกอบการเข้าถึงข้อมูลได้สะดวก มีรายละเอียดที่ตรวจสอบได้ทุกขั้นตอนและทำให้เกิดการแข่งขันอย่างเป็นธรรม เป็นการสนับสนุนแหล่งข้อมูลการจัดซื้อจัดจ้างให้กับหน่วยงานภาครัฐนำไปใช้อ้างอิงในการกำหนดราคากลางหรือของบประมาณ ลดขั้นตอน และเพิ่มประสิทธิภาพของการจัดซื้อจัดจ้าง ตลอดจนลดต้นทุนของภาครัฐและเอกชนในการดำเนินการจัดซื้อจัดจ้างได้อย่างมีประสิทธิภาพ
ผลการดำเนินงานล่าสุด ในปีงบประมาณ พ.ศ. 2564 หน่วยงานรัฐได้ดำเนินการจัดซื้อจัดจ้างแล้วจำนวนทั้งสิ้น 5,247,846 โครงการ คิดเป็นร้อยละ 98.34 ของจำนวนโครงการจัดซื้อจัดจ้างทั้งหมด โดยมีมูลค่าที่จัดหาได้ 1.33 ล้านล้านบาท สามารถประหยัดงบประมาณได้จากการใช้ระบบ e-GP จำนวน 7.86 หมื่นล้านบาท (ประหยัดได้ ร้อยละ 5.57 ของวงเงินงบประมาณในการจัดหา) โดยวิธีการจัดซื้อจัดจ้างที่สามารถประหยัดงบประมาณได้มากที่สุด คือ วิธีตลาดอิเล็กทรอนิกส์ (e-market) ซึ่งประหยัดงบประมาณได้ร้อยละ 15.14 ของวงเงินงบประมาณในการจัดหา เป็นวิธีการซื้อหรือจ้างที่มีรายละเอียดคุณลักษณะเฉพาะของพัสดุที่ไม่ซับซ้อน หรือเป็นสินค้าหรืองานบริการที่มีมาตรฐาน และได้กำหนดไว้ในระบบข้อมูลสินค้า (e-catalog) สามารถทำได้ 2 ลักษณะ คือ (1) การเสนอราคาโดยใบเสนอราคา และ (2) การเสนอราคาโดยการประมูลอิเล็กทรอนิกส์
นางสาวรัชดา กล่าวด้วยว่า การขับเคลื่อนรัฐบาลดิจิทัลที่ผ่านมานั้น ส่วนราชการต่าง ๆ ได้บูรณาการการทำงานทั้งในเรื่องข้อมูลและกระบวนการประสานงาน แต่ละกระทรวงมีการพัฒนาปรับปรุงการทำงานให้ทันสมัยสอดรับเทคโนโลยีดิจิทัล และสามารถผลิตผลงานได้อย่างเป็นรูปธรรม อาทิ แอปพลิเคชัน “ทางรัฐ” ซึ่งเป็นแพลตฟอร์มกลางที่รวบรวมการให้บริการของภาครัฐที่สำคัญมากกว่า 45 บริการไว้ในแหล่งเดียว และจะมีจำนวนบริการเพิ่มขึ้นในระยะต่อไป การให้บริการประชาชนรูปแบบออนไลน์ การออกเอกสารรับรองต่าง ๆ แบบอเล็กทรอนิกส์ เป็นต้น สำหรับกรมบัญชีกลาง ในปีงบประมาณ พ.ศ 2565 ได้มีแผนที่จะปรับปรุงระเบียบการจัดซื้อจัดจ้าง เพื่อส่งเสริมให้ให้ผู้ประกอบการ SMEs และ Startup สามารถเข้าถึงการจัดซื้อจัดจ้างของภาครัฐให้มากขึ้น โดยเฉพาะผ่านทางช่องทางออนไลน์ ที่มุ่งเน้นความโปร่งใส สามารถตรวจสอบได้ เพื่อให้เกิดการแข่งขันอย่างเป็นธรรม
.............................
วันเสาร์ที่ 24 กรกฎาคม 2564
รฟม. ส่งต่อความห่วงใย จับมือภาคเอกชน บรรเทาความเดือดร้อนแรงงานก่อสร้างโครงการรถไฟฟ้า
ในช่วงวิกฤต COVID-19
วันที่ 23 กรกฎาคม 2564 การรถไฟฟ้าขนส่งมวลชนแห่งประเทศไทย (รฟม.) โดย นายภคพงศ์ ศิริกันทรมาศ (คนที่ 3 จากซ้าย) ผู้ว่าการ รฟม. พร้อมด้วย นางสาวจิรฐา วัฒนประดิษฐ์ (คนที่ 5 จากซ้าย) ผู้จัดการโครงการด้านประชาสัมพันธ์และชุมชนสัมพันธ์ เป็นผู้แทน รฟม. รับมอบข้าวสารตราไก่แจ้ จากบริษัท สุนทรธัญทรัพย์ จำกัด และขนมปังฟาร์มเฮาส์ จากบริษัท เพรซิเดนท์ เบเกอรี่ จำกัด (มหาชน) โดยมี นายอภิเศรษฐ ธรรมมโนมัย (คนที่ 2 จากซ้าย) กรรมการรองผู้อำนวยการ บริษัท เพรซิเดนท์ เบเกอรี่ จำกัด (มหาชน) ผู้ผลิตและจำหน่ายขนมปังฟาร์มเฮ้าส์ เป็นผู้ส่งมอบ เพื่อนำไปบรรเทาความเดือดร้อนของแรงงานก่อสร้างโครงการรถไฟฟ้าในความรับผิดชอบ ของ รฟม. ที่ได้รับผลกระทบในช่วงสถานการณ์โควิด – 19 ซึ่งนับเป็นการสนับสนุนและความร่วมมืออย่างดียิ่งของทั้งภาครัฐและเอกชน
ทั้งนี้ รฟม. จะนำสิ่งของดังกล่าวมอบให้กับแรงงานก่อสร้างของโครงการรถไฟฟ้า 3 สาย ได้แก่ โครงการรถไฟฟ้าสายสีเหลือง ช่วงลาดพร้าว – สำโรง โครงการรถไฟฟ้าสายสีชมพู ช่วงแคราย – มีนบุรี และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ซึ่งเป็นส่วนหนึ่งของกิจกรรมเพื่อสังคม ที่ รฟม. ได้จัดขึ้นเป็นประจำอย่างต่อเนื่อง ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันพฤหัสบดีที่ 25 พฤศจิกายน 2564
รัฐมนตรีว่าการกระทรวงยุติธรรม เปิดงาน "มหัศจรรย์กระท่อม กัญชาและสุดยอดสมุนไพร" หวังสร้างอาชีพเสริมเป็นรายได้ให้ชาวบ้านตามนโยบายนายกฯ
รัฐมนตรีว่าการกระทรวงยุติธรรม เปิดงาน "มหัศจรรย์กระท่อม กัญชาและสุดยอดสมุนไพร" หวังสร้างอาชีพเสริมเป็นรายได้ให้ชาวบ้านตามนโยบายนายกฯ เผยประมวลยาเสพติดใหม่ถอดกัญชาออกให้ใช้เป็นยา แต่ยังติดล็อกประกาศสาธารณสุข เล็งวิจัยกระท่อม สกัดสารแก้ปวดใช้แทนมอร์ฟีน
เมื่อวันที่ 25 พฤศจิกายน2564 เวลา 15.00 น.ที่ศูนย์การค้า พาราไดซ์ พาร์ค นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงาน "มหัศจรรย์กระท่อม กัญชาและสุดยอดสมุนไพร" โดยมี นายแพทย์ขวัญชัย วิศิษฐานนท์ รองอธิบดีกรมการแพทย์แผนไทยและการแพทย์ทางเลือก พล.ร.อ.ชาญชัย เจริญสุวรรณ รักษาการนายกสภาการแพทย์แผนไทย นายสมพล ตรีภพนารถ ผู้บริหาร บริษัท เอ็ม บี เค จำกัด(มหาชน) นายคฑาวุธ ทองไทย หรือ อ.ไข่ มาลีฮวนน่า และ แซ็ค ชุมแพ นักร้องลูกทุ่งชื่อดัง ร่วมงาน โดยภายในงานมีการจัดนิทรรศการและการแสดงผลงานจากผลิตภัณฑ์ต่างๆ ทั้งอาหาร เครื่องดื่ม และยาสมุนไพร
นายสมศักดิ์ กล่าวว่า ที่ผ่านมาการทำงานของรัฐบาลโดย พล.อ.ประยุทธ์ จันทร์โอชา นายกรัฐมนตรี และตน ยืนยันได้ว่าให้ความสำคัญกับพืชสมุนไพรเหล่านี้ พืชกระท่อมและฟ้าทลายโจร นั้นถือเป็นวิถีชาวบ้าน สามารถนำไปใช้ในชีวิตประจำวันได้ ทั้งการรักษาโรค การกินใบเพื่อแทนยาชูกำลัง ขณะเดียวกันพืชเหล่านี้ ยังสามารถนำไปเป็นอาชีพเสริม เพิ่มรายได้ให้กับครอบครัว ขณะที่กัญชาแม้เวลานี้ยังคงเป็นยาเสพติด แต่ส่วนตัวนั้นยังมองว่า มีประโยชน์ในเรื่องของการเอามาสกัดเป็นยารักษาโรค สำหรับการปลดล็อกกัญชา ตามประมวลกฎหมายใหม่ ที่กำลังจะประกาศใช้ในวันที่ 9 ธ.ค. ตนได้ถอดออกไปจากตัวกฎหมายให้แล้ว แต่ยังไม่สามารถพูดได้ว่ากัญชาไม่ใช่ยาเสพติด เพราะยังมีประกาศกระทรวงสาธารณสุข ซึ่งระบุว่ากัญชา เป็นยาเสพติดให้โทษในประเภท 5 ซึ่งจะยังคงมีผลบังคับใช้บังคับต่อไป ก่อนที่กระทรวงสาธารณสุขจะออกประกาศฉบับใหม่ ตามประมวลกฎหมายยาเสพติด จากนี้จึงต้องติดตามว่ากระทรวงสาธารณสุข จะผลักดันอย่างไรต่อไป เพราะตนเห็นประโยชน์ในเรื่องของการสกัดเป็นยารักษาโรค เช่น การป้องกันการคลื่นไส้ อาเจียน ในผู้ป่วยที่รับเคมีบำบัด รักษาโรคลมชัก บรรเทาหอบหืด ลดอาการปวดเรื้อรัง เป็นต้น ตนจึงเดินหน้าปลดล็อกกัญชาออกจากประมวลกฎหมายยาเสพติด เพราะมองว่าเรื่องนี้ประชาชนได้ประโยชน์
นายสมศักดิ์ กล่าวอีกว่า สำหรับฟ้าทะลายโจรนั้นก็ถือว่าโด่งดังทั่วโลก เพราะ สกายนิวส์ สื่อชื่อดังของประเทศอังกฤษ ได้เผยแพร่ว่า ประเทศไทยใช้ยาฟ้าทะลายโจรรักษาผู้ต้องขังโควิด-19 หาย กว่า 69,000 คน จนต่างชาติหันมาสนใจ โดยเรื่องนี้เริ่มมาจากการระบาดของเชื้อโควิด -19 ในเรือนจำกลางเชียงใหม่ และผู้ต้องขังได้กินยาฟ้าทะลายโจรแล้วพบว่ามีอาการดีขึ้น โดยทางเลือกในเวลานั้นก็มีไม่มาก เพราะยารักษาโควิด-19 มีราคาสูงถึงเม็ดละเกือบ 100 บาท และยังเป็นยาที่ยังขาดตลาด เพราะต้องนำเข้าจากต่างประเทศเท่านั้น แต่ขณะนี้ยาดังกล่าว มีราคาเพียงเม็ดละ 16 บาทเท่านั้น เพราะประเทศไทยมีฟ้าทะลายโจรเป็นยาตัวเลือก ไม่ต้องพึ่งยาจากต่างประเทศเป็นหลักอีกต่อไป นอกจากนี้ในส่วนของพืชกระท่อมที่มีสารไมทราไจนีน สามารถทำเป็นยาแก้ปวดได้ดีกว่า มอร์ฟีน ซึ่งในตลาดโลกมีมูลค่าถึง 500,000 ล้านบาท ตรงนี้เรากำลังเร่งวิจัยเพื่อทำให้เป็นยาในอนาคตต่อไป
"ที่กล่าวมาข้างต้นนั้น คืองานที่กระทรวงยุติธรรมได้ดำเนินการโดยยึดประโยชน์ของ สังคม พี่น้องประชาชน และผู้ต้องขัง เป็นหลัก และขอให้มั่นใจว่าสิ่งที่ผมผลักดันผมคิดแบบชาวบ้าน จับต้องได้ไม่คิดไกลจนเกินความเป็นจริง"นายสมศักดิ์ กล่าว
วันศุกร์ที่ 4 กุมภาพันธ์ 2565
การประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565
นางวรวรรณ ชิตอรุณ รองปลัดกระทรวงอุตสากรรม เป็นประธานการประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565
การประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565
วันนี้ (4 กุมภาพันธ์ 2565) นางวรวรรณ ชิตอรุณ รองปลัดกระทรวงอุตสากรรม เป็นประธานการประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2565 โดยมี นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม คณะอนุกรรมการฯ ผู้บริหาร และเจ้าหน้าที่ที่เกี่ยวข้องเข้าร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม และผ่านระบบออนไลน์ ZOOM โดยที่ประชุมได้รับทราบผลการดำเนินงานจิตอาสา ปี พ.ศ.2564 ของกระทรวงอุตสาหกรรม การแต่งตั้งผู้ประสานงานระดับกระทรวง/กรม เพื่อประสานงานกับศูนย์อำนวยการใหญ่จิตอาสาพระราชทานและหน่วยงานที่เกี่ยวข้อง
นอกจากนี้ ที่ประชุมยังได้ร่วมกันพิจารณาโครงการจิตอาสา ประจำปี 2565 ของหน่วยงานต่าง ๆ ทั่วประเทศ โดยมีหน่วยงานระดับกรม รัฐวิสาหกิจ หน่วยงานในกำกับและสำนักงานอุตสาหกรรมจังหวัด ร่วมนำเสนอ และร่วมกันทบทวนคำสั่งกระทรวงอุตสาหกรรม เรื่อง แต่งตั้งคณะกรรมการจิตอาสาพัฒนาคุณภาพน้ำในลำน้ำสาธารณะและลุ่มน้ำสายหลักของประเทศ เพื่อร่วมกันขับเคลื่อนงานจิตอาสาของกระทรวงอุตสาหกรรมต่อไป